Apple Macintosh

Macintosh (omtalt i salgsmateriale som Mac siden 1998) er en type af computere designet og fremstillet af det amerikanske firma Apple Inc. 

Macs benyttede oprindelig Motorola 68k-mikroprocessorer, men i senere modeller blev CPU'en udskiftet med PowerPC-processorer fra IBM. Efter at have benyttet disse i over et årti skiftede Apple atter processorproducent, denne gang til Intels Core Duo, Core 2 Duo og Xeon 5100. Skiftet medførte væsentlige ændringer inden for Mac-software. Bl.a. gjorde det, at tidligere software skulle omprogrammeres for at kunne køre på Intel-processorerne. Dog havde Apple indsat et PowerPC-emuleringssystem i deres første Intel-udgave af Mac OS X 10.4, der muliggjorde emulering af PowerPC-programmer, såsom Microsoft Office 2004 for Mac og andre programmer udviklet til PowerPC-platformen. 

En væsentlig ting ved Intel-skiftet var, at det gjorde det muligt at køre Microsofts styresystem Windows på en Mac. Dette kan gøres på flere forskellige måder. En traditionel installation af Windows XP eller senere kan foregå via Apples installationsprogram Boot Camp. En anden metode er at bruge virtualiseringssoftware, hvor man kan køre Windows og andre styresystemer side om side med Mac OS X. Inden for denne kategori benyttes især Parallels Desktop og VMware Fusion.

Styresystemet med den grafiske brugergrænseflade blev oprindelig benævnt Macintosh-styresystemet, eller uformelt Mac OS. Fra version 7.6 blev det officielt benævnt Mac OS.

Macintosh blev introduceret den 22. januar 1984 og blev sat til salg to dage efter. Den var den første masseproducerede kommercielle computer, der havde en grafisk brugergrænseflade (GUI). Denne type brugergrænseflade betegnes også WIMP, hviket står for "window, icon, menu, pointing device". Denne type interaktion med computeren (HCI) er udviklet hos Xerox PARC i 1973 men blev for alvor populær og udbredt via Macintosh-computeren. 

Tastaturet til en Macintosh-/Applecomputer afviger fra det traditionelle PC-tastatur. Apple-tastaturet har således et lidt andet design, ligesom det indeholder en række taster, som er unikke for Mac.

Pc-innovationer introduceret eller populariseret med Macintosh 
Macintosh har introduceret eller populariseret mange funktionaliteter - fx:
 Anvendelse af mus og andre pegeredskaber på den personlige computer
 Skrivebordslaserprinter
 Desktop publishing (DTP)
 Aldus PageMaker; DTP (1985) (blev til Adobe InDesign i 1999)
 QuarkXpress; DTP (1987)
 Adobe Photoshop (1990)
 Grafisk brugergrænseflade (GUI)
 Ethernet-netkort som standardudstyr
 Trackball
 Pegefelt i stedet for rullehjul på bærbare computere (introduceret med PowerBook 520 i maj 1994)
 App Store (2008)
 Køb af musik over nettet (iTunes 2003)
 Bluetooth
 Macintosh skiftede CPUer, næsten uden brugerne blev besværet, fra Motorola 6809E, 68k til(1996) PowerPC til(2006) Intel x86 og x86-64
 Tastatur med indbygget indre belysning
 SSD
 USB blev designet til pc, men blev først populært efter Apple gjorde det til standardudstyr
 FireWire, også kendt som IEEE 1394 i pc-verdenen eller iLink hos Sony
 Wi-Fi (AirPort, AirPort Extreme)
 SCSI

Se også 
 Cocoa-programmering
 Darwin-kernen
 iBook
 iDVD
 iPhone
 iPad
 iMac
 iMovie
 iPhoto
 iPod
 iTools
 iTunes
 Jaguar OS X (10.2)
 Mac II
 Mac OS X
 Mac Mini
 MacBook
 MacBook Air
 MacBook Pro
 MacWorld Expo
 Motorola 68000
 Panther OS X (10.3)
 PowerBook
 PowerBook G3
 PowerBook G4
 Power Macintosh
 Power Macintosh G3
 Power Macintosh G4
 Power Macintosh G4 Cube
 Power Macintosh G5
 PowerPC
 RISC
 SimpleText
 TextEdit
 Tiger OS X (10.4)
 XServe

Referencer

Eksterne henvisninger 

 DK: Apple
 Articles from Jef Raskin about the history of the Macintosh

Macintosh
Macintosh